ঘৰৰ ওপৰেতে বিমান ভাঙি পৰি দুৰ্ঘটনাগ্ৰস্ত হোৱাৰ ফলত কমেও ৮ জন লোক নিহত হৈছে। কলম্বিয়াত সংঘটিত হৈছে এই ভয়ংকৰ বিমান দুৰ্ঘটনা।
বাতৰি অনুসৰি, মধ্য কলম্বিয়াত এখন বিমান দুৰ্ঘটনাগ্ৰস্ত হৈ কমেও আঠজন লোক নিহত হৈছে। বিমানখন দুৰ্ঘটনাগ্ৰস্ত হোৱা অঞ্চলটোত কেইবাটাও ঘৰ ক্ষতিগ্ৰস্ত হয়।
কলম্বিয়াৰ অসামৰিক বিমান পৰিবহন কৰ্তৃপক্ষই এক বিবৃতিত কয় যে স্থানীয় সময় অনুসৰি সোমবাৰে কলম্বিয়াৰ ওলাইয়া হেৰেৰা বিমানবন্দৰৰ পৰা উৰা মৰাৰ অলপ পিছতে বিমানখন মেডেলিন চহৰৰ জনবহুল এলেকাত দুৰ্ঘটনাগ্ৰস্ত হয়।
দুৰ্ঘটনাৰ ফলত ছয়জন যাত্ৰী আৰু দুজন বিমান কৰ্মচাৰীৰ মৃত্যু ঘটে।
দুৰ্ঘটনাটোৰ কাৰণ এতিয়াও জানিব পৰা হোৱা নাই যদিও প্ৰাথমিকভাৱে অনুমান কৰা হৈছে যে ইঞ্জিনৰ ত্ৰুটিৰ ফলতে দুৰ্ঘটনাটো সংঘটিত হৈছিল।
স্থানীয় মেয়ৰ ডেনিয়েল কুইণ্টেৰোৱে কয় যে বিমানখনৰ ইঞ্জিনত ত্ৰুটিৰ ফলত দুৰ্ঘটনাটো সংঘটিত হোৱাৰ সম্ভাৱনা আছে। অগ্নি আৰু দুৰ্যোগ ব্যৱস্থাপনা বাহিনীয়ে উদ্ধাৰ অভিযান চলাইছে।
ভাইৰেল ভিডিঅ'ত ঘৰৰ ওপৰৰ পৰা ক'লা ধোঁৱা ওলাই থকা দেখা গৈছে। কিছু মুহূৰ্তৰ আগতে তাত বিমানখন তাত দুৰ্ঘটনাগ্ৰস্ত হৈছিল। চাৰিওফালে ক'লা ধোঁৱাই ছানি ধৰিছিল। কেইবাখনো ছবিত বিমানখনৰ ধ্বংসাৱশেষ চাৰিওফালে সিঁচৰতি হৈ থকা দেখা গৈছে।
আমেৰিকা ভ্ৰমণত সৰ্বাধিক ব্যয় ২৩ কোটি! প্ৰধানমন্ত্ৰী মোডীৰ ৫ বছৰত ৩৬ টা বিদেশ ভ্ৰমণত খৰচ কিমান?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
